Melodifestivalen 2018

Το Melodifestivalen 2018 ήταν ο 58ος διαγωνισμός τραγουδιού Melodifestivalen, μέσω του οποίου αναδείχτηκε ο εκπρόσωπος της Σουηδίας για τον Διαγωνισμό Τραγουδιού Eurovision 2018. Ο διαγωνισμός διοργανώθηκε από το σουηδικό κανάλι Sveriges Television (SVT) και διεξήχθη σε μια χρονική περίοδο 6 εβδομάδων από τις 3 Φεβρουαρίου μέχρι τις 10 Μαρτίου 2018.

Ο διαγωνισμός αποτελούνταν από 6 ζωντανές μεταδόσεις: 4 ημιτελικούς, έναν γύρο δεύτερης ευκαιρίας και έναν τελικό. Οι 28 συμμετέχοντες του διαγωνισμού επιλέχτηκαν με τρεις τρόπους: από μια ανοιχτή πρόσκληση για υποβολή τραγουδιών, από προσωπικές προσκλήσεις σε ορισμένους καλλιτέχνες και συνθέτες και από ένα "εισιτήριο" σε έναν συμμετέχοντα του διαγωνισμού Svensktoppen nästa που διοργανώθηκε από τον ραδιοφωνικό σταθμό Sveriges Radio P4. Οι 28 διαγωνιζόμενοι μοιράστηκαν σε 4 ημιτελικούς (7 καλλιτέχνες ανά ημιτελικό). Από κάθε ημιτελικό, οι καλλιτέχνες που καταλήγουν στην πρώτη και δεύτερη θέση, προκρίνονται απευθείας στον τελικό, ενώ όσοι έρχονται τρίτοι και τέταρτοι, προκρίνονται στο γύρο δεύτερης ευκαιρίας. Τα τελευταία τρία τραγούδια του κάθε ημιτελικού, μένουν εκτός διαγωνισμού. Από τον γύρο δεύτερης ευκαιρίας προκρίνονται άλλοι 4 καλλιτέχνες στον τελικό, ανεβάζοντας τον αριθμό των φιναλίστ σε 12. Και τα 6 σόου, παρουσιάζονται από τον Ντέιβιντ Λίντγκεν και τον Φρέντρικ Σβένσον, γνωστό ως Fab Freddie.

Το νικητήριο τραγούδι θα εκπροσωπήσει τη Σουηδία στον Διαγωνισμό Τραγουδιού Eurovision 2018, στη Λισαβόνα της Πορτογαλίας.

Μορφή 
Το Melodifestivalen 2018, που οργανώνεται από τον SVT, είναι ο 17ος συνεχόμενος διαγωνισμός Melodifestivalen που διεξάγεται σε διάφορες πόλεις της Σουηδίας. Οι τέσσερις ημιτελικοί διεξήχθησαν στην Löfbergs Arena, στο Κάρλσταντ (3 Φεβρουαρίου), στο Scandinavium στο Γκέτεμποργκ (10 Φεβρουαρίου), στη Malmö Arena στο Μάλμε (17 Φεβρουαρίου) και στο Fjällräven Center στο Έρνσκελντσβικ. Ο Γύρος Δεύτερης Ευκαιρίας διεξήχθη στην Kristianstad Arena στο Κρίστιανσταντ, στις 3 Μαρτίου, ενώ ο τελικός στη Friends Arena στη Στοκχόλμη, στις 10 Μαρτίου 2018. Συνολικά, 28 καλλιτέχνες διαγωνίστηκαν σε 4 ημιτελικούς (7 καλλιτέχνες ανά ημιτελικό). Από κάθε ημιτελικό, οι καλλιτέχνες που κατέληξαν στην πρώτη και δεύτερη θέση, προκρίθηκαν απευθείας στον τελικό, ενώ όσοι ήρθαν τρίτοι και τέταρτοι, προκρίθηκαν στο γύρο δεύτερης ευκαιρίας. Τα τελευταία τρία τραγούδια του κάθε ημιτελικού, έμειναν εκτός διαγωνισμού. Από τον γύρο δεύτερης ευκαιρίας προκρίθηκαν άλλοι 4 καλλιτέχνες στον τελικό, ανεβάζοντας τον αριθμό των φιναλίστ σε 12.

Παρουσιαστές 
Τον Οκτώβριο του 2017, κυκλοφόρησε μια φήμη από την εφημερίδα Aftonbladet ότι ο πρώην διαγωνιζόμενος και παρουσιαστής του Melodifestivalen, David Lindgren, θα είναι ένας από τους παρουσιαστές. Στις 2 Νοεμβρίου 2017, ο SVT επιβεβαίωσε πως ο David Lindgren θα παρουσιάσει τον διαγωνισμό. Ο Lindgren συμπαρουσίασε το Melodifestivalen 2017, ενώ είχε λάβει μέρος ως καλλιτέχνης, το 2012, το 2013 και το 2016.

Συμμετέχοντες

Ημιτελικοί 
Όπως και τα προηγούμενα χρόνια, το Melodifestivalen θα ξεκινήσει με τέσσερις ημιτελικούς, μέσω των οποίων οκτώ καλλιτέχνες θα περάσουν απευθείας στον τελικό, ενώ άλλοι οκτώ θα περάσουν στο Γύρο Δεύτερης Ευκαιρίας.

1ος Ημιτελικός 
Ο 1ος Ημιτελικός διεξήχθη στις 3 Φεβρουαρίου 2018, στη Löfbergs Arena, στο Κάρλσταντ. Συνολικά, υπήρξαν 6.617.451 ψήφοι από τους οποίους 452.906 SEK (45.086€) δόθηκαν στον οργανισμό βοήθειας Radiohjälpen.

2ος Ημιτελικός 
Ο 2ος Ημιτελικός διεξήχθη στις 10 Φεβρουαρίου 2018, στο Scandinavium στο Γκέτεμποργκ. Συνολικά, υπήρξαν 5.880.237 ψήφοι από τους οποίους 396.252 SEK (39.446€) δόθηκαν στον οργανισμό βοήθειας Radiohjälpen.

3ος Ημιτελικός 
Ο 3ος Ημιτελικός διεξήχθη στις 17 Φεβρουαρίου 2018, στη Malmö Arena στο Μάλμε. Συνολικά υπήρξαν 4.800.971 ψήφοι από τους οποίους 432.824 SEK (42.658€) δόθηκαν στον οργανισμό βοήθειας Radiohjälpen.

4ος Ημιτελικός 
Ο 4ος Ημιτελικός διεξήχθη στις 24 Φεβρουαρίου 2018, στο Fjällräven Center στο Έρνσκελντσβικ. Συνολικά υπήρξαν 4.866.749 ψήφοι από τους οποίους 385.483 SEK (37.992€) δόθηκαν στον οργανισμό βοήθειας Radiohjälpen.

Γύρος Δεύτερης Ευκαιρίας 
Ο Γύρος Δεύτερης Ευκαιρίας διεξήχθη στις 3 Μαρτίου 2018, στην Kristianstad Arena στο Κρίστιανσταντ. Συνολικά υπήρξαν 6.007.515 ψήφοι από τους οποίους 346.287 SEK (34.129€) δόθηκαν στον οργανισμό βοήθειας Radiohjälpen.

Τελικός 
Ο Τελικός διεξήχθη στις 10 Μαρτίου 2018, στη Friends Arena στη Στοκχόλμη. Συνολικά υπήρξαν 13.993.975 ψήφοι από τους οποίους 1.965.599 SEK (187.184€) δόθηκαν στον οργανισμό βοήθειας Radiohjälpen.

Φωτογραφίες

Παραπομπές

Εξωτερικοί σύνδεσμοι 
  (στα σουηδικά)

Eurovision
Melodifestivalen
Διαγωνισμός Τραγουδιού Eurovision 2018